Source: http://docplayer.fi/1972207-03-2013-katsaus-perhe-elakkeeseen-elaketurvakeskus-mervi-takala-toim-elaketurvakeskuksen-raportteja-pensionsskyddscentralen.html
Timestamp: 2017-10-21 10:49:06+00:00
Document Index: 25473572

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

03/2013. Katsaus perhe-eläkkeeseen. Eläketurvakeskus. Mervi Takala (toim.) ELÄKETURVAKESKUKSEN RAPORTTEJA PENSIONSSKYDDSCENTRALEN - PDF
03/2013. Katsaus perhe-eläkkeeseen. Eläketurvakeskus. Mervi Takala (toim.) ELÄKETURVAKESKUKSEN RAPORTTEJA PENSIONSSKYDDSCENTRALEN
Download "03/2013. Katsaus perhe-eläkkeeseen. Eläketurvakeskus. Mervi Takala (toim.) ELÄKETURVAKESKUKSEN RAPORTTEJA PENSIONSSKYDDSCENTRALEN"
1 03/2013 ELÄKETURVAKESKUKSEN RAPORTTEJA Katsaus perhe-eläkkeeseen Mervi Takala (toim.) Eläketurvakeskus PENSIONSSKYDDSCENTRALEN
3 03/2013 ELÄKETURVAKESKUKSEN RAPORTTEJA Katsaus perhe-eläkkeeseen Mervi Takala (toim.) Eläketurvakeskus PENSIONSSKYDDSCENTRALEN
4 Eläketurvakeskus ELÄKETURVAKESKUS Puhelin Faksi Pensionsskyddscentralen PENSIONSSKYDDSCENTRALEN Telefon Fax Finnish Centre for Pensions FI Eläketurvakeskus Finland Telephone Fax Juvenes Print Suomen Yliopistopaino Oy Tampere 2013 ISBN (nid.) ISBN (PDF) ISSN-L ISSN (painettu) ISSN (verkkojulkaisu)
5 SAATE Lesken ja lasten toimeentulon turvaaminen perhe-eläkkeiden avulla on sisältynyt työeläkejärjestelmään kohta viidenkymmenen vuoden ajan. Tänä aikana perhe-eläketurvaa on uudistettu kerran. Kaikista eläke-etuuksista perhe-eläke on todennäköisesti heikoimmin tunnettu. Perhe-eläkettä ja leskien taloudellista asemaa on myös tutkittu vähän. Tutkimuksen rajaamisen kannalta tällainen lähtökohta on haasteellinen; ei ole itsestään selvää, mihin kysymyksiin kannattaa etsiä vastauksia. Tässä raportissa lähtökohtana on ollut tiedon tarjoaminen useasta näkökulmasta. Sisältöä on suunniteltu yhdessä, mutta kukin kirjoittaja on vastannut oman lukunsa toteutuksesta. Tavoite on ollut tuottaa sellainen katsaus, jolla perhe-eläkkeen historiallinen tausta sekä siitä käyty moniulotteinen keskustelu aukeavat, ja josta toisaalta saa tuoreen kuvan lesken- ja lapseneläkkeiden kehityksestä ja saajakunnasta sekä perheeläkkeiden merkityksestä leskikotitalouksien toimeentulolle. Toivottavasti tuotettu raportti mahdollistaa keskustelua perhe-eläkkeiden kehittämisestä ja antaa eväitä myös jatkotutkimukselle. Esitän kiitokseni perhe-eläketutkimusta monin eri tavoin auttaneille. Tuula Kyyrä auttoi rekisteriaineiston muodostamisessa, Kari Lindstedt auttoi kirjallisuuden etsimisessä ja Sanna Tenhunen teki katsauksen taloustieteelliseen kirjallisuuteen. Mika Vidlund kommentoi vertailutietoa, Marjukka Hietaniemi esimerkkilaskelmia ja Seppo Pietiläinen antoi asiantuntevaa palautetta historia lukuun. Marjukka Hietaniemi, Mikko Kautto ja Hannu Uusitalo tekivät koko käsikirjoitusta koskevia parannusehdotuksia. Kannen suunnitteli Katri Saarteinen, kartat tuotti Heidi Nyman ja sisällön taittoi Merja Raunis. Eniten aiheen parissa ahersivat raportin kirjoittajat, joille kuuluu suurin kiitos. Mikko Kautto Tutkimusosaston osastopäällikkö
7 ABSTRAKTI Tämän raportin tavoitteena on tuottaa monipuolisesti tietoa perhe-eläkkeestä. Raportissa kerrotaan perhe-eläkkeen historiallista taustaa ja luodaan katsaus leskenja lapseneläkkeiden kehitykseen. Perhe-eläkkeensaajia kuvataan rekisteritietojen valossa. Huoltajan kuoleman jälkeistä taloudellista turvaa kuvataan ja analysoidaan leskeneläkkeen merkitystä toimeentulolle. Perhe-eläkkeitä maksettiin vuoden 2011 lopussa kaikkiaan henkilölle, joista leskeneläkkeitä oli ja lapsen eläkkeitä Miesleskien osuus on 17 prosenttia. Suurin osa leskeneläkkeen saajista on yli 65-vuotiaita naisia. Leskeneläkettä maksetaan aiempaa pidemmän aikaa, koska lesket elävät pidempään kuin ennen. Keskimääräinen leskeneläke vuonna 2011 oli 519 euroa ja mediaani 434. Miesten leskieläkkeen keskieläke oli alle puolet naisten eläkkeestä. Perhe-eläkkeensaajien lakisääteisen eläketurvan taso on lähes samalla tasolla muihin eläkkeensaajiin verrattuna. Eläkeläisleskien toimeentulo on noin 85 prosenttia kaikkien eläkeläisten toimeentulosta. Koko väestön tulonjaossa eläkeläislesket ovat keskimääräistä pienituloisimpia ja köyhyysriski on noussut. Eläkeläisten toimeentulo laskee leskeksi tulon seurauksena keskimäärin kymmenen prosenttia. Asiasanat: Perhe-eläke, leski, toimeentulo, tulorakenne, köyhyys
8 ABSTRACT The objective of this report is to provide varied information about survivors pension. The report discusses the historical background to the survivors pension, and provides an overview of the development of the surviving spouse s pension and orphan s pension. Recipients of survivors pension are described in light of register data. The report also describes economic security following the death of the guardian and analyses the impact of surviving spouse s pension on the income. At the end of 2011, survivors pension was paid to a total of 284,300 persons, of which surviving spouse s pensions numbered 262,600 and orphan s pensions 21,600. The share of male surviving spouses was 17 per cent. The majority of all recipients of surviving spouse s pension were women over the age of 65. Surviving spouse s pension is paid out for longer periods than previously, simply because surviving spouses today live longer. The average surviving spouse s pension in 2011 was EUR 519, and the median was EUR 434. The average surviving spouse s pension of men was less than half that of women. The level of statutory pension security among recipients of survivors pension is the same as for other pension recipients. The income of retired surviving spouses is approximately 85 per cent of the total income of all retirees. In the income distribution of the population as a whole, retired surviving spouses have smaller incomes on average, and the poverty risk has increased. As a result of becoming widowed, a pensioner s income dropped on average 10 per cent. Key terms: survivors pension, surviving spouse, income, income structure, poverty
9 TIIVISTELMÄ Perhe-eläke muodostuu lesken- ja lapseneläkkeestä. Perhe-eläkettä maksetaan työ- ja kansaneläkkeenä, tapaturmakorvauksina ja ryhmähenkivakuutuksena. Lakisääteinen turva leskeytymisen jälkeen riippuu lesken ja lapsien iästä, eläkkeistä ja muista etuuksista. Vuonna 1966 työeläkelakeihin tehtiin lisäys perhe-eläkkeistä ja vuonna 1969 hyväksyttiin yleinen perhe-eläkelaki. Vuonna 1990 tehtiin perhe-eläkkeeseen uudistus, jossa myös miesleskille tuli oikeus leskeneläkkeeseen. Samalla eläkkeenlaskentaa muutettiin. Kelan leskeneläkettä voi saada leski, joka ei ole täyttänyt 65 vuotta. Leskeneläkkeeseen kuuluu puolen vuoden ajan maksettava alkueläke ja sen jälkeen mahdollisesti jatkoeläke. Kelan lapseneläkkeeseen kuuluvat perusmäärä ja täydennysmäärä ja sitä maksetaan kunnes lapsi täyttää 18 vuotta. Päätoiminen opiskelija voi saada lapseneläkettä, kunnes täyttää 21 vuotta. Työeläkelakien mukaista perhe-eläkettä voidaan maksaa työeläkelakien piiriin kuuluneen kuolleen henkilön puolisolle ja lapsille. Perhe-eläkkeen voivat saada leski, entinen puoliso, rekisteröidyn parisuhteen eloon jäänyt osapuoli ja lapset. Lapseneläkkeen saamisen edellytyksenä on, että lapsi on edunjättäjän kuollessa alle 18-vuotias. Perhe-eläkkeen perusteena on edunjättäjän kuolinhetkellään saama eläke tai eläke, jonka hän olisi saanut, jos hän olisi tullut työkyvyttömäksi kuolinpäivänään. Lesken omat työeläkkeet, joko hänen jo maksussa olevat eläkkeensä tai hänen laskennalliset eläkkeensä voivat vaikuttaa vähentävästi leskeneläkkeeseen. Leskeneläkkeen vähennys tehdään eläkkeeseen myös, kun nuorin lapsista täyttää 18 vuotta. Perhe-eläkkeitä maksettiin vuoden 2011 lopussa kaikkiaan henkilölle, joista leskeneläkkeitä oli ja lapseneläkkeitä Miesleskien osuus on 17 prosenttia. Suurin osa leskeneläkkeen saajista on yli 65-vuotiaita naisia. Eläketurvakeskuksen ja Kelan rekisteriin perustuvassa tarkastelussa ilmeni, että leskeneläkettä maksetaan aiempaa pidempään. Kun vuonna 1992 päättynyttä eläkettä maksettiin keskimäärin 9,3 vuotta, on maksuaika noussut kymmenessä vuodessa 15,3 vuoteen. Tässä näkyy leskien ikärakenteen muutos, lesket ovat entistä vanhempia. Keskimääräinen leskeneläke vuonna 2011 oli 519 euroa. Naisten leskeneläke oli keskimäärin 574 euroa ja miesten 202 euroa. Lapseneläke oli 335 euroa. Per-
10 he-eläkkeensaajien lakisääteisen eläketurvan taso on lähes samalla tasolla muihin eläkkeensaajiin verrattuna. Perhe-eläkemeno vuonna 2011 oli miljoonaa euroa, ja osuus kokonaiseläkemenosta seitsemän prosenttia. Tilastokeskuksen tulonjakotutkimuksesta saadaan kotitalouden käytettävissä oleva tulo, jota laskettaessa kotitalouden kaikki tulot otetaan huomioon. Vuonna 2008 eläkeläisleskien toimeentulo oli keskimäärin euroa vuodessa. Eläkeläisleskien toimeentulo on noin 85 prosenttia kaikkien eläkeläisten toimeentulosta. Ero yksinasumisen yleisyydessä selittää pitkälti sen, miksi eläkeläisleskien toimeentulo on matalampi kuin kaikilla eläkeläisillä keskimäärin. Koko väestön tulonjaossa eläkeläislesket ovat keskimääräistä pienituloisempia ja köyhyysriski on noussut. Eläkeläisten toimeentulo laskee leskeksi tulon seurauksena keskimäärin kymmenen prosenttia, kun taas työssä käyvillä se säilyy melko ennallaan. Toimeentulon taso oli työssäkäyvillä leskillä korkeampi kuin eläkeläisleskillä. Sukupuolen mukaan tarkasteltuna toimeentulo laskee ensisijaisesti naisilla.
11 SISÄLTÖ Mervi Takala 1 Johdanto Kirjallisuus...14 Mervi Takala 2 Perhe-eläke osana eläkejärjestelmää Kelan perhe-eläke Perhe-eläke työeläkkeenä Tapaturmavakuutusten perhe-eläke Ryhmähenkivakuutus Perhe-eläke Ruotsissa, Tanskassa ja Norjassa Yhteenveto Kirjallisuus...28 Liite...29 Tuomas Jussila 3 Suomen perhe-eläkejärjestelmä katsaus historiaan Johdanto Työeläkejärjestelmän perhe-eläkkeet Yleinen perhe-eläke Vuoden 1990 perhe-eläkereformi Yhteenveto...41 Kirjallisuus Mervi Takala 4 Perhe-eläke leskien ja orpojen turva? Aikaisempaa tutkimusta Perhe-eläke sosiaalivakuutuksena Perhe-eläkkeen perhe Yhteenveto...51 Kirjallisuus Janne Salonen ja Jukka Lampi 5 Perhe-eläkkeensaajien eläketurva Johdanto Aineisto Perhe-eläkkeensaajien piirteitä... 59
12 5.4 Perhe-eläke ja lakisääteinen eläketurva Eläkejärjestelmän piirteitä Eläkemeno Yhteenveto Kirjallisuus Juha Rantala 6 Eläkeläisleskien toimeentulo Johdanto Tutkimusaineisto ja keskeiset käsitteet Eläkeläisleskien väestörakenne ja toimeentulo vertailu muihin väestöryhmiin Eläkeläisleskien toimeentulo iän, sukupuolen ja perhekoon mukaan Eläkeläisleskien toimeentulon jakautuminen ja tuloerot Eläkeläisleskien pienituloisuus Yhteenveto Kirjallisuus Liitteet Juha Rantala 7 Leskeksi jääneiden toimeentulon muuttuminen Johdanto Leskeksi jääneiden profiili Leskeksi jääneiden keskimääräinen toimeentulo vuosina Leskeksi jääneiden tulorakenne Yhteenveto Kirjallisuus Liite...140
13 1 Johdanto 11 Mervi Takala 1 Johdanto Kun puoliso ja huoltaja kuolee, saavat leski ja alaikäiset lapset useimmissa tapauk sissa perhe-eläkettä. Perhe-eläke muodostuu lesken- ja lapseneläkkeestä. Työ eläke järjestelmiin perhe-eläke tuli vuonna 1967 ja järjestelmää uudistettiin kattavammin 23 vuotta myöhemmin kesällä Uudistuksesta on nyt toiset 23 vuotta ja tässä raportissa on tarkoituksena katsoa, mitä perhe-eläkkeestä nyt tiedetään. Perhe-eläke on myös nykyään eläkejärjestelmän uudistuksia pohtivien agendalla. Eläkeneuvotteluryhmän väliraportissa helmikuulta (2012) luvataan arvioida nyky muotoisen leskeneläkkeen tarkoituksenmukaisuus. Varsinaista tutkimusta perhe-eläkkeestä on vähän. Julkinen keskustelu aiheesta on ollut satunnaista ja jopa vääristynyttä. Tuoreessa (Kautto 2011) eläkkeensaajien toimeentuloa kuvaavassa raportissa toimeentuloa tarkasteltiin pääasiassa vanhuuseläkeläisten tulojen ja toimeentulokokemusten valossa. Perhe-eläkkeensaajia ei tarkasteltu erikseen. Siten on tarpeen katsoa näitä asioita myös perhe-eläkkeen näkökulmasta. Tässä raportissa kuvataan laajasti perhe-eläkettä, perhe-eläkkeen kehitystä, perhe-eläkkeensaajia ja leskeneläkkeen saajien toimeentuloa. Perhe-eläkkeensaajia on Eläketurvakeskuksessa tutkittu viimeksi 1980-luvulla (Tuominen 1988; Hyrkkänen 1988). Näiden tutkimusten jälkeen tutkimus- ja rekisteriaineistot ovat merkittävästi parantuneet, mikä mahdollistaa aikaisempaa monipuolisemman kuvan muodostamisen perhe-eläkkeensaajista. Perhe-eläkettä ei tunneta kovin hyvin, mikä näkyy myös julkisessa keskustelussa. Kuolema saattaa tulla yllätyksenä tai olla ennakoitavissa, mutta lienee niin, että lesken- ja lapseneläke tulee tutuksi vasta, kun puoliso ja huoltaja kuolee. Myöskään eläkejärjestelmän toimijat eivät ole olleet aktiivisia. Esimerkiksi vuonna 2012 Eläketurvakeskuksesta lähti yli 160 tiedotetta. Yksikään ei koskenut perhe-eläkettä. Vuoden 2012 keväällä leskeneläke nousi aiheeksi julkisessa keskustelussa. Tämän keskustelun seurauksena asiaa puitiin myös eduskunnassa. Ministeri Paula Risikko vastasi kansanedustaja Pirkko Ruohonen-Lernerin (ps.) kirjalliseen kysymykseen (KK 205/2012 vp), joka koski leskeneläkkeitä ja samalla päivitti perhe-eläkkeen tarkoituksen. Perhe-eläkkeen tarkoituksena on "turvata lesken ja lasten toimeentulo perheen huoltajan kuoltua. Perhe-eläketurva muodostuu kahdes-
14 12 ELÄKETURVAKESKUKSEN RAPORTTEJA ta rinnakkaisesta järjestelmästä. Työeläkelakien mukaisella perhe-eläkkeellä korvataan sitä ansiotulon menetystä, joka perheelle aiheutuu huoltajan kuolemasta. Kansaneläkejärjestelmän mukaisella yleisellä perhe-eläkkeellä puolestaan turvataan lesken ja lasten vähimmäistoimeentulo" (Risikko 2012). Kysymys pohjautui Helsingin Sanomien julkaisemaan uutiseen "Hyvätuloisimmat lesket saavat erikoislääkärin tulot" (HS ). Tämä juttu taas perustui Kansantaloudellisessa Aikakauskirjassa julkaistuun Reija Liljan artikkeliin "Leskeneläkkeet pitkittävät eläkeuria ja kannustavat työurien lyhentämiseen" (Lilja 2012). Liljan artikkelissa tarkastellaan leskeneläkkeitä työn tarjonnan näkökulmasta ja esitetään erilaisia laskelmia leskeneläkkeen kannustinvaikutuksista. Lilja pitää myös ongelmana sitä, että leskeneläke on tulonsiirto yksinäisiltä perheille. Kokoomuksen kansanedustaja ja silloinen Kevan hallituksen puheenjohtaja Sampsa Kataja ehdotti leskeneläkkeiden lakkauttamista (HS ): "keskustelu sodassa kuolleiden puolisoiden ja patriarkaalisen yhteiskunnan ongelmia korjaamaan perustetun leskeneläkkeen tulevaisuudesta on kaikkein vaikeinta (eläkekeskustelussa M.T.)". Nämä leskeneläkettä ja joskus myös lapseneläkkeitä koskevat kirjoitukset ja mielipiteet herättivät vilkkaan kansalaiskeskustelun niin päivälehtien sivuilla kuin sosiaalisessa mediassakin. Keskustelussa paheksuttiin korkeita eläkkeitä ja usein koko perhe-eläkejärjestelmää: "Ei se, että on sattunut menemään naimisiin, oikeuta muiden maksamiin tukiin. Työeläkemaksut ovat henkilökohtaisia, joten on täysin perusteetonta, että niistä hyötyy joku toinen ihminen" Keskusteluissa toivottiin toisaalta realismia, koska suurin osa eläkkeistä on pieniä. Joku tohti myös moittia leskien ja orpojen kadehtimista. Osansa saivat myös keskustelun virittäjät: "Eikö tutkimukseen löytynyt yhtään pienten eläkkeiden saajia, vai olenko ainoa sellainen? Täysin absurdi on väite, että pienipalkkainen puoliso leskeneläkkeen toivossa pysyttelisi työelämän ulkopuolella. Kyllä perheessäkin on päämääränä elää elämää, eikä odottaa jonkun kuolemaa!!!"
15 1 Johdanto 13 Tämä keskustelu oli harvinainen. Tiedotusvälineissä oli ja on paljon eläkeasiaa. Niissä käsitellään esimerkiksi eläkeikää ja työurien pituutta, suuria eläkkeitä ja eläkekattoa, eläkkeiden oikeudenmukaisuutta ja eläkkeiden rahoitusta. Nämä teemat ovat yhtenään esillä, kun kevään 2012 keskustelu perhe-eläkkeistä oli hetkessä ohi. Tässä raportissa kuvataan siis perhe-eläkettä ja perhe-eläkkeensaajia. Ensiksi kuvaillaan perhe-eläke ja muut leskien ja orpojen taloudellisen turvan takaavat järjestelmät. Leskeneläkkeen lisäksi perhe-eläkettä voidaan maksaa tapaturmakorvauksena ja ryhmähenkivakuutuksena. Luvussa 3 luodaan katsaus perhe-eläkkeen syntyyn ja perhe-eläkkeeseen tehtyihin muutoksiin. Mitkä keskustelut ja kannanotot vaikuttivat perhe-eläkkeen syntyyn? Mikä oli muuttunut, kun perheeläke reformoitiin 23 vuotta myöhemmin? Luvussa 4 pohditaan perhe-eläkkeen luonnetta ja perheen muutosta. Usein esitetty kysymys on, miksi avoliitossa asuvat eivät voi saada leskeneläkettä. Luvussa kuvataan myös, miten perheen erilaiset määrittelyt vaihtelevat lainsäädännössä. Luvussa 5 kuvaillaan rekisteriaineiston avulla perhe-eläkkeen saajien eläketurvan tasoa ja ominaisuuksia. Millainen on tyypillinen lesken- tai lapseneläkkeen saaja? Kuinka kauan leskeneläkettä maksetaan? Luvussa 6 arvioidaan eläkeläisleskien toimeentuloa. Mistä eläkeläisleskien toimeentulo rakentuu? Mikä merkitys leskeneläkkeellä on toimeentulossa? Poistaako perhe-eläke köyhyyttä? Luvussa 7 kuvataan, miten leskeksi tulo vaikuttaa toimeentuloon. Onko muutos suuri vai pieni? Miten leskeksi tulleet naiset ja miehet eroavat toimeentulon osalta?
16 14 ELÄKETURVAKESKUKSEN RAPORTTEJA Kirjallisuus Eläkeneuvotteluryhmä (2012) Eläkeneuvotteluryhmän väliraportti HS (2012) Hyvätuloisimmat lesket saavat erikoislääkärin tulot. Helsingin Sanomat HS (2012) Kataja vaatii lopettamaan leskeneläkkeet. Helsingin Sanomat Hyrkkänen, R. (1988) Leskien ansiotyö ja terveydentila. Eläketurvakeskuksen tutkimuksia 1988:2. Kataja, S. (2013) Eläkekeskustelu tulella leikkimistä? Satakunnan Kansa Kautto, M. (toim.) (2011) Eläkkeet ja eläkkeensaajien toimeentulo. Eläke turvakeskuksen tutkimuksia 04/2011. Lilja, R. (2012) Leskeneläkkeet pitkittävät eläkeuria ja kannustavat työurien lyhen tämiseen. Kansantaloudellinen aikakauskirja 108, 1/2012, Risikko, P. (2012) Vastaus kirjalliseen kysymykseen KK 205/2012 vp. Ruohonen-Lerner, P. (2012) Leskeneläkejärjestelmän uudistaminen KK 205/2012 vp. Tuominen, E. (1988) Perhe-eläketurva muuttuvassa yhteiskunnassa. Eläketurvakeskuksen tutkimuksia 1988:1.
17 2 Perhe-eläke osana eläkejärjestelmää 15 Mervi Takala 2 Perhe-eläke osana eläkejärjestelmää Suomalainen eläkejärjestelmä takaa perheen taloudellisen turvan kuolemantapauk sen jälkeen. Työ- ja kansaneläkejärjestelmissä, SOLITA-järjestelmissä 1 sekä ryhmähenkivakuutuksessa on perhe-eläke. Lakisääteinen turva leskeytymisen jälkeen riippuu lesken ja lapsien iästä, eläkkeistä ja muista etuuksista kuten ryhmähenkivakuutuksesta. Vuonna 1967 tehtiin työeläkelakeihin lisäys perhe-eläkkeistä yhtenä viimeisimmistä maista Euroopassa. Eläkkeeseen oikeutettuja olivat naislesket ja edunjättäjän lapset 18 ikävuoteen asti. Täysin työkyvyttömän lapsen eläke jatkui myös 18 ikävuodesta eteenpäin. Kesällä 1990 astui voimaan perhe-eläkeuudistus. Siinä myös miehille laajennettiin oikeus leskeneläkkeeseen. Leskeneläkkeen laskentaa muutettiin siten, että lesken omat tulot otetaan huomioon eläkkeen määrää mitoitettaessa toteuttamalla eläkesovitus (nykyisin vähennys), jossa lesken maksussa oleva tai odotettavissa oleva eläke otetaan huomioon. Tämän luvun aluksi kuvataan voimassa olevan lainsäädännön mukaisia perheeläkkeitä työ- ja kansaneläkejärjestelmässä sekä ryhmähenkivakuutuksessa. Aiheen käsittely vastaa pitkälti työeläkelainsäädännössä ja sen soveltamisohjeissa sovellettua tapaa. Teknisten kuvausten ohessa on muutamia laskentaesimerkkejä nykykäytäntöjen mukaisista perhe-eläkkeistä. Lopuksi esitellään lyhyesti perheeläkejärjestelmät Ruotsissa, Norjassa ja Tanskassa. 2.1 Kelan perhe-eläke Kelan leskeneläkettä voi saada leski, joka ei ole täyttänyt 65 vuotta. Leskeneläkkeeseen kuuluu alkueläke ja sen jälkeen mahdollisesti jatkoeläke. Alku- ja jatkoeläkkeen lisäksi Kela voi maksaa leskelle asumistukea. Alkueläke myönnetään edunjättäjän kuolinpäivää seuraavan kuukauden alusta, ja sitä maksetaan kuusi kuukautta tai sen kuukauden loppuun, jona leski täyttää 65 vuotta. Alkueläke on vakiomääräinen, vuonna 2013 se on 324,93 euroa kuukaudessa. 1 Sotilas-, liikenne- ja tapaturmavakuutuslainsäädännön mukaiset korvaukset.
18 16 ELÄKETURVAKESKUKSEN RAPORTTEJA Alkueläkkeen jälkeen leski voi saada jatkoeläkettä, joka koostuu perusmäärästä ja tulosidonnaisesta täydennysmäärästä (taulukko 2.1). Sitä maksetaan sen kuukauden loppuun, jona leski täyttää 65 vuotta. Jatkoeläke on vähintään perusmäärän suuruinen, jos perheessä on alle 18-vuotias yhteinen lapsi edunjättäjän kanssa tai samassa taloudessa asuu edunjättäjän tai lesken alle 18-vuotias lapsi, joka asui perheessä kuoleman hetkellä. Jos perheessä ei ole alle 18-vuotiasta lasta, leski voi saada jatkoeläkkeen tulosidonnaisen täydennysmäärän mutta ei perusmäärää. Jatkoeläkkeen täydennysmäärään vaikuttavat lähes kaikki lesken tulot. Omaisuus ei vaikuta jatkoeläkkeen täydennysmäärään. Jatkoeläke on vähintään perusmäärän suuruinen eli 101,78 euroa kuukaudessa, jos perheessä on alle 18-vuotias yhteinen lapsi edunjättäjän kanssa tai samassa taloudessa asuu edunjättäjän tai lesken alle 18-vuotias lapsi, joka asui perheessä kuoleman hetkellä. Taulukko 2.1. Lesken jatkoeläkkeen täydennysmäärä ja tulorajat vuonna 2013, euroa. Perhesuhteet Täysi täydennysmäärä Tulot, joilla saa täyden eläkkeen Tulot, joilla saa täyden eläkkeen, kun perheessä on alle 18-vuotias lapsi Tulot, joilla ei saa täydennysmäärää, jos perheessä ei ole alle 18-vuotiasta lasta Yksinäinen 528,24 55, , ,71 Parisuhteessa 457,05 55,62 969,71 956,30 Lapseneläke Kelan lapseneläkkeeseen kuuluvat perusmäärä ja täydennysmäärä ja sitä maksetaan, kunnes lapsi täyttää 18 vuotta. Lapseneläkettä voi saada myös isä- tai äitipuolen tai kasvatusisän tai -äidin kuoltua. Päätoiminen opiskelija voi saada perusmäärän suuruista eläkettä, kunnes täyttää 21 vuotta. Tämän koululaiseläkkeen määrä on perusmäärän suuruinen. Lapseneläkkeen perusmäärä on 59,79 euroa kuukaudessa vuonna Jos molemmat vanhemmat ovat kuolleet, saa orpo kaksi perusmäärää eli noin 119 euroa kuukaudessa. Alle 18-vuotias voi saada perusmäärän lisäksi täydennysmäärän, johon vaikuttavat muut perhe-eläkkeet. Jos muualta kuin Kelasta saadut bruttomääräiset
19 2 Perhe-eläke osana eläkejärjestelmää 17 perhe- tai huoltoeläkkeet ovat enintään 55,62 euroa kuukaudessa, lapsi voi saada täydennysmäärän täytenä eli 90,43 euroa kuukaudessa. Jos muut perhe-eläkkeet ovat yli 55,62 euroa kuukaudessa, täydennysmäärästä vähennetään puolet ylittävästä osasta. Jos muut eläkkeet ylittävät 236 euroa kuukaudessa, täydennysmäärää ei makseta lainkaan. 2.2 Perhe-eläke työeläkkeenä Työeläkelakien mukaista perhe-eläkettä voidaan maksaa työeläkelakien piiriin kuuluneen kuolleen henkilön eli edunjättäjän puolisoille ja lapsille. Perhe-eläkkeen voivat saada leski, entinen puoliso, rekisteröidyn parisuhteen 2 eloon jäänyt osapuoli ja lapset. Leskeneläkeoikeus syntyy avioliiton tai rekisteröidyn parisuhteen perusteella. Leskellä on oikeus leskeneläkkeeseen, jos leskellä on tai on ollut yhteinen lapsi (oma tai ottolapsi) edunjättäjän kanssa ja avioliitto oli solmittu tai parisuhde rekisteröity ennen kuin edunjättäjä oli täyttänyt 65 vuotta. Jos leskellä ja edunjättäjällä ei ole ollut yhteistä lasta, mutta avioliitto oli solmittu tai parisuhde rekisteröity ennen kuin edunjättäjä oli täyttänyt 65 vuotta ja leski 50 vuotta, leskellä on oikeus leskeneläkkeeseen. Avioliiton tai rekisteröidyn parisuhteen oli pitänyt kestää ennen edunjättäjän kuolemaa vähintään viisi vuotta. Leskenoikeus syntyy myös, jos leski on edunjättäjän kuollessa täyttänyt 50 vuotta tai leski on saanut työkyvyttömyyseläkettä, joka on jatkunut vähintään kolmen vuoden ajan. Työeläkelakien mukaisessa perhe-eläkkeessä leskeneläkkeen saamisella ei ole yläikärajaa alkaen rekisteröidyn parisuhteen osapuoli on voinut adoptoida toisen osapuolen lapsen. Tällaisen perheensisäisen adoption jälkeen lasta pidetään rekisteröidyn parin yhteisenä lapsena. Jos rekisteröidyn parisuhteen toinen osapuoli on adoptoinut toisen osapuolen lapsen, eloonjääneellä osapuolella on oikeus perheeläkkeeseen, jos parisuhde on rekisteröity ennen kuin edunjättäjä täytti 65 vuotta ja adoptio tapahtui ennen edunjättäjän kuolemaa. Edunjättäjän entisellä puolisolla oikeus perhe-eläkkeeseen määräytyy kuten leskellä, jos edunjättäjä oli kuollessaan velvollinen maksamaan entiselle puolisolleen elatusapua, joka perustuu tuomioistuimen lainvoimaiseen päätökseen tai sosiaalilautakunnan vahvistamaan sopimukseen. Kunnallisen eläkelain mukaan voidaan entiselle puolisolle myöntää leskeneläke jonkin muunkin luotettavan selvityksen mukaan. 2 Laki rekisteröidystä parisuhteesta tuli voimaan 2002.
20 18 ELÄKETURVAKESKUKSEN RAPORTTEJA Leskeneläkkeen määrä Perhe-eläkkeen perusteena on edunjättäjän kuolinhetkellään saama eläke, jonka hän olisi saanut, jos hän olisi tullut työkyvyttömäksi kuolinpäivänään. Jos edunsaajina on lesken lisäksi lapsia, on täysi leskeneläke taulukon 2.2 osoittama osuus perhe-eläkkeen perusteena olevasta edunjättäjän eläkkeestä. Taulukko 2.2. Lesken- ja lapseneläkkeiden määräosuudet. Lasten lukumäärä Leskeneläke 6/12 6/12 5/12 3/12 2/12 Lapseneläke - 4/12 7/12 9/12 10/12 Yhteensä 6/12 10/12 12/12 12/12 12/12 Lähde: Työeläkkeen laskentaopas Jos leski on yksin edunsaajana, täysi leskeneläke on puolet edunjättäjän eläkkeestä. Eläkkeessä otetaan huomioon lesken omat eläketulot, jotka voivat pienentää leskeneläkkeen määrää. Leskelle maksettava leskeneläke voi olla pienempi kuin se eläke, joka on hänen osuutensa edunjättäjän eläkkeen perusteella lasketusta perhe-eläkkeestä. Tämä johtuu siitä, että lesken omat työeläkkeet, joko hänen jo maksussa olevat eläkkeensä tai hänen laskennalliset eläkkeensä voivat vaikuttaa vähentävästi leskeneläkkeeseen. Leskeneläkkeen vähentäminen omien tulojen perusteella tehdään leskeneläkkeeseen, kun nuorin lapsista täyttää 18 vuotta. Edunjättäjän kuolemaa seuraavan seitsemännen kalenterikuukauden alusta maksetaan leskeneläkettä alle 65-vuotiaalle leskelle, jos hänellä ei ole vähennyksen estäviä alle 18-vuotiaita lapsia, eikä hän saa omaa eläkettä. Ajankohta määräytyy alkueläkkeen keston mukaan. Vähennys tehdään heti leskeneläkkeen alkaessa, jos leski on täyttänyt 65 vuotta edunjättäjän kuollessa tai hän on omaan ansiotyöhönsä perustuvalla työeläkelakien mukaisella eläkkeellä, eikä hänellä ole vähentämistä estäviä alle 18-vuotiaita lapsia. Vuoden 2010 alusta leskeneläkkeen vähentämisessä on käytetty yhtä kiinteää vähennyksen perustetta. Vähennyksen peruste on 663,50 euroa vuonna Jos lesken oma eläke ylittää vähennyksen perusteen, puolet erotuksesta vähennetään
21 2 Perhe-eläke osana eläkejärjestelmää 19 täydestä leskeneläkkeestä (liiteessä 1 on yksityiskohtainen tieto eläkkeen määrästä eri tulotasoilla). Vähennetty leskeneläke lasketaan seuraavan kaavan mukaisesti: Vähennetty leskeneläke = 0,5 Edunjättäjän eläke 0,5 Ylite Ylite = Lesken oma eläke Vähennyksen peruste Esimerkki 2.1. Perhe-eläke, kun edunjättäjä kuolee työikäisenä vuonna Vaihe 1. Perheen äiti kuolee työsuhteessa ollessaan vuonna Äidin työkyvyttömyyseläke olisi ollut 810,00 euroa kuukaudessa, josta ansaittu eläke oli 365,15 euroa ja tulevan ajan osuus 444,85 euroa. Työkyvyttömyyseläkkeen ansaittu osa tarkistetaan vuonna 2012 elinaikakertoimella 0, Perhe-eläkkeen perusteena oleva eläke on (365,15 0,98351) + 444,85 = 803,98 e/kk. Perheeseen kuului aviomies ja kaksi lasta. Eläkkeet ovat: Leskeneläke: 5/12 803,98 = 334,99 euroa/kk Lapseneläkkeet: 7/12 803,98 = 468,99 euroa/kk Kummankin lapsen oma osuus on 468,99 / 2 = 234,49 euroa/kk. Leskelle maksetaan 6 kuukauden ajan Kelasta alkueläkettä, jonka määrä oli 313,90 euroa/kk vuonna Lapsille maksetaan Kelan perusmäärä 57,76 euroa/kk vuonna Vaihe 2. Toinen lapsi täyttää 18 vuotta myöhemmin vuonna 2012 ja lakkaa olemasta lapseneläkkeensaaja. Perhe-eläke lasketaan uudelleen. Perhe-eläke on yhteensä 10/12 edunjättäjän eläkkeestä. Leskeneläke: 6/12 803,98 = 401,99 euroa/kk Lapseneläke: 4/12 803,98 = 267,99 euroa/kk Leski saa Kelasta lesken jatkoeläkkeen perusmäärän, joka vuonna 2012 oli 98,32 euroa/kk. Perusmäärä maksetaan, koska leskellä on vielä alle 18-vuotiaita lapsia. Tulosidonnaista jatkoeläkkeen osuutta ei makseta, koska lesken tulot (omat ansiot ja perhe-eläke) ylittävät rajat. Lapselle maksetaan Kelasta lapseneläkkeen perusmäärä 57,76 euroa/kk.
22 20 ELÄKETURVAKESKUKSEN RAPORTTEJA Vaihe 3. Nuorin lapsi täyttää 18 vuonna Leskeneläkettä vähennetään lapsen syntymäpäivää seuraavan kuukauden alusta. Vähennyksessä otetaan huomioon lesken oma laskennallinen työkyvyttömyyseläke, joka on 1 550,50 euroa/kk. Ansaittu eläke on tästä 1 239,56 euroa/kk ja tulevan ajan osuus 310,94 euroa/kk. Ansaittu eläke tarkistetaan vuodelle 2013 vahvistetulla elinaikakertoimella 0, Lesken oma laskennallinen työkyvyttömyyseläke on (1 239,56 0,97914) + 310,94 = 1 524,64 euroa/kk Edunjättäjän eläke tarkistettuna työeläkeindeksillä vuoden 2013 tasoon on: 803, / 2407 = 826,69 euroa/kk Leskeneläkkeen vähennyksen peruste on 663,50 vuonna Leskeneläke: (6/12 826,69) 0,5 (1 524,64 663,50) = 0 Lesken ansiotulot ylittävät Kelan leskeneläkkeen saamisen rajat, joten leski ei saa myöskään Kelasta leskeneläkettä. Kun leski alkaa saada omaa eläkettä, leskeneläke lasketaan uudestaan tämän myönnetyn eläkkeen perusteella. Jos perhe-eläke alkaa lesken jo ollessa työkyvyttömyyseläkkeellä ja leskellä on eläkeaikaisia ansioita, käytetään eläkkeen vähentämisessä lesken maksussa olevaa työkyvyttömyyseläkettä. Työkyvyttömyyseläkkeen aikaisesta työskentelystä 63-vuotiaana myönnetty eläkeaikainen karttuma ei aiheuta uutta laskentaa. Jos laskennallinen työeläke poikkeaa huomattavasti lesken todellisesta tulotasosta, leskeneläkettä voidaan vähentää lesken todellisten tulojen perusteella. Leskeneläkkeen vähentäminen omien tulojen perusteella tehdään uudelleen vain, jos leskelle myönnetään muu oma työeläke kuin osa-aikaeläke. Tällöin käytetään samaa vähennyksen perustetta kuin vähennystä ensimmäistä kertaa tehtäessä. Vähennyksen peruste tarkistetaan työeläkeindeksillä perhe-eläkkeen alkamisvuodesta uuden vähennysajankohdan tasoon. Esimerkki 2.2. Perhe-eläke alkueläkkeen jälkeen vuonna Edunjättäjä kuolee helmikuussa Edunsaajana on työikäinen leski. Leskeneläke on ensimmäisen kuuden kuukauden ajan puolet edunjättäjän eläk-